
PROOEMIUM. 

]\fon  ut  apologiai*  dicam  hisce  pagellis,  sed  ut 
lecturo  benevolo  conditiones  exhibeam,  quibus 
sint  conscriptae,  nonnulla  verba  mihi  videntur 
necessaria.  More  enim  est  sapienter  receptum, 
ut,  qui  summos  in  Facultatibus  honores  assequi 
velint,  publicum  quoddam  progressuum  suorum 
proponant  specimen,  e quo,  quid  valeant,  colligi 
possit.  Huic  igitur  mori  satisfacturus  diu  haesi- 
tavi, quamnam  materiam  eligerem,  ne  discepta- 
tione publica  plane  indigna  proferrem,  cum  otium 
tantopere  mihi  deesset,  ut  libros  permultos  con- 
sulere  non  possem.  Inter  varios  morborum  ocu- 
lorum casus,  et  in  exercitationibus  clinicis,  qui- 
bus praeest  vir  Generosissimus  de  Graefe,  et  in 
nosocomio  Caritatis  Berolinensi,  sub  auspiciis  viri 


Illustrissimi  Jiingken  liabitis,  prae  omnibus  aliis 
data  mihi  erat  occasio,  operationem  cataractarum 
observandi.  Vidi  varias  methodos,  observavi  ea- 
rum eventum : propono  jam  ea,  quae  inde  collegi. 

Keratotomia  sursum  vergens  maxime  mihi 

t 

observatione  digna  visa  est,  quia  summa  inde 
emergere  credidi  commoda;  sed  saepius  exspec- 
tatio falsa  est.  Quanam  in  re  posita  sit  causa 
quaesivi,  atque  ea,  quae  inveni,  in  dissertatione 
propono. 

Quae  vero  si  hominum  eruditorum  non  sa- 
tisfecerint exspectationi,  ignoscatur  mihi,  quum 
et  otium  tam  necessarium  mihi  deesset,  et  vires 
meae,  tantummodo  exiguae,  ,ad  elaborandum 
opus  dignum  tempore  angusto  haud  quaquam 
Sufficerent. 


I 

am  ex  antiquissimis  temporibus  Cataractae  operatio 
(ophthalmiatricos  valde  occupavit,  inde  simul  perspicuum, 
i quomodo  factum,  ut  tam  variae  methodi  ad  eam  curan- 
ulam  sint  inventae.  Sed  omnes  methodi  ad  tres  reduci 
i possunt,  alia  depressio,  alia  discisio,  alia  extractio,  qua- 
rmm  antiquissima  ea  videtur  fuisse,  quam  primo  posui- 
unus  loco,  quum  jam  in  Persarum  mythis  mentionem 

• ejus  fieri  legamus.  Narrat  enim  mythologia,  a capris 
•doctos  esse  medicos,  quae  graminibus  acutis  in  oculum 
iiintrusis  depresserint  lentem  obnubilatam. 

Celsi  tempore  hanccc  operationem  non  tam  ignotam 
fi  fuisse,  inde  patet,  quod  tam  accurate  describit  operatio- 
iiem.  Operae  igitur  pretium  esse  censeo,  ipsa  Celsi 
> verba  referre;  ait  enim: 

»Ante  curationem  autem  modico  cibo  uti,  bibere 
i' aquam  triduo  debet,  pridie  ab  omnibus  abstinere.  Post 
1 liacc  in  adverso  sedili  collocandus  est  loco  lucido,  lu- 
' mine  adverso,  sic  ut  contra  medicus  paullo  altius  sedeat  ; 

• i posteriore  autem  parte  caput  ejus,  qui  curabitur,  mi- 
I aistcr  contineat  et  immobile  id  praestet : nam  levi  motu 

eripi  acies  in  perpetuum  potest.  Quin  etiam  ipse  ocu- 
lus , qui  curabitur,  immobilior  faciendus  est,  supra  alte- 
rum lana  imposita  et  deligata.  Cnrari  vero  sinister  ocu- 
lus dextra  manu,  dexter  sinistra  debet.  Tum  acus  ad- 
movenda est,  .aut  acuta,  aut  forte  non  nimium  tenuis, 

I * 

eoque  demittenda,  sed  recta,  et  per  summas  duas  tuni- 
cas medio  loco  in  nigrum  oculi  et  angulum  tempori  pro- 
piorem e regione  mediae  suffusionis,  ita  ut  nulla  vena 
laedatur.  Neque  tamen  timide  demittenda  est,  quia  inani 
loco  excipiatur.  Ad  quem  quum  ventum  est,  ne  medio- 
criter quidem  peritus  falli  potest,  quia  prementi  nihil 
renititur.  Ubi  eo  ventum  est,  inclinanda  acus  ad  ipsam 
suffusionem  est,  leviterque  ibi  verti  et  paullatim  infra 
regionem  pupillae  deduci  debet  5 ubi  deinde  eam  tran- 
siit, vehementius  imprimi,  ut  inferiori  parti  insidat.  Si 
liaesit,  curatio  expleta  est.  Si  subinde  redit,  eadem  ace 
magis  concidenda,  et  in  plures  partes  dissipanda  est; 
quae  singulae  et  facilius  contunduntur,  et  minus  latt 
afficiunt.  Post  haec  educenda  acus  recta  est  iinponcn- 
dumque  est  lana  molli  exceptum  ovi  album,  et  supra 
quod  inflammationem  coerceat,  atque  ita  devinciendum, 
Post  haec  opus  est  quiete,  abstinentia,  lenium  medica- 
mentorum inunctionibus,  cibo,  (qui  postero  die  satis 
mature  datur)  primum  liquido  ne  maxillae  laborent, 
deinde,  inflammatione  finita,  tali,  qualis  in  vulneribus 
propositus  est.  Quibus,  ut  aqua  quoque  diutius  biba- 
tur, necessario  accedit.« 

llaecce  operandi  methodus  post  Celsum  per  plura 
saecula  mansit,  donec  Avicenna  extractionem  proposuit 
lentis , qua  tutius  curaretur  Cataracta.  Nam  in  senibus 
resorptio,  cui  jam  Celsum  tanta  confidere  videmus,  multo 

rminor  esi,  manet  saepe  obnubilata  lens.  Neque  vero 
I laecce  tam  laudanda  operandi  methodus,  oblivioni  tra- 
lilita,  e medicorum  memoria  evanuit,  ita,  ut  recentiore 
empore,  postquam  per  tantam  saeculorum  seriem  se- 
•undum  Celsi  rationem  curata  est  cataracta , Daviel  ite- 
rrum  quasi  inveniret  Keratotomiam. 

Daviel  ita  operationem  perficere  solebat:  Cornea  in  in- 
feriore ipsius  parte  instrumento  myrthiformi  aperta,  ad 
i ulnus  dilatandum  altero  cultro,  spatulae  simili,  usus 
'■st.  Quod  si  his  factis  incisio  ad  lentem  traducendam 
sufficere  non  potuit,  eam  forficulis  illis  extendit,  quae 
itucusquc  ejus  nomine  appellantur  et  adhibentur.  Lo- 
) iulo  corneae  sic  formato , parva  aurea  spatula  sublata, 
• entis  capsulam  aperuit,  acu  recta  lentemque  ad  palpe- 
1 iram  inferiorem,  adhibita  impressione,  provehere  studuit. 

Ab  initio  a pluribus  ophthalmiatricis  summa  cum 
upiditate  arrepta  operandi  methodus,  praecipue  a Fran- 
ogallis,  qui  inventum,  ut  dixerunt,  populare  novum  ad 
iistra  fere  tulerunt;  mox  tamen  inter  ipsos  viri  exstite- 
unt,  qui  magna  cum  vituperatione  persequerentur  hanc 
i nethodum,  praesertim,  qnum  eventus  talis  nonnunquam 
ion  esset,  qualem  esse  voluit  Daviel.  Neque  vero  ne- 
gari potest,  hanc  operandi  methodum  rude  aliquid  ha- 
oere,  oculum  valdopere  vulnerari,  non  tam  instrumento- 
rum acie,  sed  pressu  eorum.  Evanescere  igitur  videmus 
2am,  donec  Germanus  Theophilus  Augustus  Richter, 
sagacissimus  suae  aetatis  oculista,  cujus  de  re  chirur- 
gica merita  vix  digno  modo  possunt  celebrari,  melio- 
rem atque  emendatiorem  reddidit  operationem.  Docuit 
?nim  atque  certos  fecit  medicos,  quando  indicata  esset  haec 
ucthodus,  quales  essont  contraindicationes.  Aon  minoris 

momcnii  emendatio  est  cultrorum,  ad  eam  necessario- 
rum. Post  illum  virum  celeberrimum  praecipue  Mur- 
sinna,  Beer  et  Adam  Schmiidt  sunt  laudandi  atque  ap- 
pellandi, qui  accuratiorem  redderent  bancce  operationem. 
Commoda,  quae  ex  liacce  methodo  nascuntur  praecipue 
sunt  sequentia:  reiteratio  operationis  necessaria  non  est; 
aegrotus  statim  videt  eventum  neque  tam  facile  nobi- 
liora laeduntur  oculi  organa.  Nihilominus  tamen  prae- 
tervideri  vix  potest,  occurrere  nonnunquam  casus,  qui 
hunc  adhiberi  enclieiresin  vetent.  Plures  igitur  praece- 
dentis saeculi  chirurgi,  qui  haec  omnia  ostendebant,  et 
quorum  inter  numerum  praecipue  Wenzel,  Richtcr  et 
Bcnj.  Bell  excellunt  et  praelucent,  ita  mutarunt,  ut  Ke- 
ratotomiam  non  deorsum  sed  sursum  institui  juberent. 
In  hominibus  vivis  Richter  et  Bell  eam  non  fecerunt, 
instituere  eam  Wenzel  et  deinde  paullo  serius  Sante- 
relli.  Quae  vero  quum  temporis  decursu  oblivione  ob- 
ruta essent,  primus  iterum  anno  millesimo  octingente- 
simo vicesimo  primo  Jacgcr,  Viennensis,  in  memoriam 
revocavit,  magna  commoda  gloriatus,  inter  quae  prae- 
cellunt sequentia: 

1)  Vulnus  palpebra  superiore  melius  obtegitur. 

2)  Ulceratio  vulneris  rarius  occurrit. 

3)  Cicatrisatio  celerius  perficitur. 

4)  Prolapsus  iridis  et  corporis  vitrei  non  tam  facile 
sequitur. 

5)  Postremo  maximum  id  esset,  quod  in  casibus, 
ubi  corneae  cicatricibus  aliisque  obscurationibus  claritas 
atque  forma  turbata  est,  oculi  functio  non  impediatur,  et 
quod,  etiamsi  operationis  eventus  minus  gratus  sit,  pro 
formanda  artificiali  pupilla  spatium  manact. 

Quae  commoda,  si  ex  omni  parte  sunt  probanda 
maxime  commendant  methodum.  Itaque  videndum  erit, 
utrum  omnia  sic  se  habeant,  nec  ne,  atque  singula  accu- 
ratius perlustranda  et  perstringenda. 

Priore  loco  inter  commoda  attulit  Jaeger  id,  quod 
palpebra  superiore  melius  tegatur  vulnus.  — Palpebra 
«mperior,  inferiore  longior,  plerumque  dimidiam  conicae 
partem  superiorem  tegit,  ita  ut  margo  superior  ex  ad- 
specta removeatur,  perscissa  igitur  ad  marginem  supe- 
riorem cornea,  in  aprico  est,  vulneris  margines  approxi- 
mari palpebra  tegente  et  conglutinationem  faciliorem  tum 

• ore,  quum  laevi  conjunctiva  aequaliter  expansa,  calor 
mediocris  semper  eodem  modo  agat  in  vulnus.  Kerato- 

• omia  deorsum  vergente  margines  vulneris  accurate  non 

• )b ducuntur  palpebra,  sed  ipsa  irritamentum  ponit  vul- 
leris.  Nihilominns  id  incommodum  tolli  potest  duplici 

modo,  aut  ita,  ut  secundum  vulgarem  methodum  oculus  em- 
dastris  adhaesivis  cruciatis  claudatur , aut  ita,  ut,  secun- 
dum Zeuschner,  emplastro  tali  in  genam  affixo  dcduca- 

• ur  palpebra.  Ilac  autem  ratione  aer  atmosphacricus 
idirc  et  ambire  potest  vulnus,  facilius  discedunt  vulne- 
ris margines,  igitur  prior  ratio  huic  praeferenda.  Ve- 
lemens  praeterea  reactio  inflammatoria,  quam  suppura- 
tio sequatur,  tantum  movere  nequit  metum,  si  cultro 
icuto,  non  obtuso  perficitur  operatio;  quod  si  posterius 
fit,  laceratum  gignitur  vulnus,  ad  suppurationem  pro- 
clive ac  propensum.  Bonum  habebit  eventum  Kcratoto- 
mia,  omnemque  evitabis  ulcerationem,  si  inflammationem 
post  operationem  exorfam  accurate  observaveris,  illam- 
que  ipsam  secundum  indicationem  institueris,  li.  e.  si 

tum  facis,  quum  nulla  cachexia  vel  dyscrasia  vulneris 
transitum  in  ulcus  adjuvat. 

Tantum  vero  abest,  ut  inflammatio  vulneris  in  plu- 
rimis casibus  sistat  malum  eventum  et  oculo  moveat  pe- 
riculum, ut  tunicarum  internarum  inflammatio,  prae  om- 
nibus Iritis  sit  timenda.  Grave  re  vera  momentum,  quod 
omittendum  non  est,  ad  provocandam  eam  lenfis  expli- 
catio et  transitus  est  in-  Keratotomia  sursum  vergente, 
qui  sensim  sensimque  tantum  fieri  debet.  Quum  autem 
lens  transiens  modo  mechanice  agens  corpus  sese  prae- 
beat, quod  secundum  leges  gravitatis  viam  petit  deor- 
sum, has  secuta  corneam  extrorsum  vertit,  atque  aeri 
liberum  praebet  aditum  ad  internas  oculi  partes.  Quam 
inimice  hic  in  oculum  agat,  omnibus  est  notissimum,  et 
accuratiori  supersedere  explicationi  possum. 

Postremo  autem  in  capsula  nonnunquam  fluidi  ali- 
quid Morgagniani  consistcntiae  crassioris  remanet,  de- 
fluere enim  non  potest  et  chirurgus  iterum  cochleare  Da- 
viele  adire  coactus  est  oculum,  premitur  iris  et  mox  ve- 
hemens oritur  ejus  inflammatio.  Haec  in  Keratotomia 
deorsum  vergente  propter  faciliorem  defluxum  rarius  oc- 
currere solet.  Iridis  insultationes , pressu  facto  semper 
timendae,  cultro  acuto  partem  decidere  potes  sine  noxa, 
magna  c vero  pressione  et  distorsione  nascuntur  detrimenta. 
Inter  haec  praecipue  nominandus  ophthalmospasmus : 
quo  exorto  corpus  vitreum  facillime  prolabitur,  ita  ut 
tali  modo  oculus  perdatur,  neque  unquam  restitui  possit. 
Praeter  ophthalmospasmum  magnum  incommodum  af- 
fert inflammatio  iridis,  quod  supra  jam  adnotavi,  synice- 
sis  enim  pupillae  gignitur,  ita  ut  Koremorphosis  saltem 
institui  debeat,  aut  exsudationes  in  ipsa  iride  luminis 

t transitum  impediunt,  quo  omnis  perditur  restitutionis 
<spes. 

Laudata  igitur  commoda  posita  tanta  non  esse  ani- 
madvertimus, quanta  Jaeger  contendit.  Videamus  quale 
sit  ultimum. 

Praecipue  laudandam  methodum  ait  Jaeger,  cum 
praegressis  ulcerationibus  aut  exsudationibus  inferior  cor- 
neae pars  obnubilata  sit,  neque  claritatem  neque  for- 
mam servatam  reperiamus.  In  talibus  casibus  parvum, 
quo  transeant  luminis  radii,  spatium  patet,  unaquaeque 
autem  cicatrix  novam  provocat  nubeculamminusque  red- 
dit istud  spatium.  Itaque  id,  quod  adhuc  mansit,  servari, 
operae  pretium  est,  atque  magni  momenti.  Hoc  fieri 
potest,  si  cornea  in  superiore  margine  perscinditur.  Ita- 
que quod  hac  ex  parte  ad  operandi  rationem  attinet, 
non  possumus  non  consentire  cum  Jaegero. 

Praeter  ea,  quae  de  liacce  methodo  attulimus,  non- 
nulla restant,  quae  pro  ea  possunt  dici,  alia  quae  reji- 
ciunt eam.  Post  operationem  cataractae  profluvium  la- 
crimarum adauctum  esse  solet,  qualitas  autem  carum 
cbemica  acris  atque  corrodens.  Quam  oh  causam  mul- 
tum conferunt  ad  inflammationis  vim  excitandam,  quae 
modicum  tantum  habere  debet  gradum  pro  conglutina- 
tione. Hanc  potentiam  noxiam  evitas  Keratotomia  sur- 
sum vergente,  quum  statim  versus  palpebram  inferiorem 
canthum  internum  petunt  defluentes. 

Neque  vero  praetervidendum  est  aut  omittendum, 
si  veritatem  sequi  volumus,  quod  experientia  docuit:  in- 
commoda ista  antea  adducta  tantopere  non  esse  ti- 
menda, quod  jam  Jaeger  attulit,  atque  annis  praeteritis 

Illustr.  ile  Graefe:  nam  inter  viginti  quinque  casus  nul- 
lus malum  habuit  eventum. 

Inter  ea,  quae  minus  laudabilem  reddunt  methodum 
praecipue  difficultatum,  quae  chirurgo  in  operatione  per- 
ficienda occurrunt,  magna  est  habenda  ratio.  Oculus 
enim  contra  omnes  insultationes,  quae  in  cum  agunt, 
ita  se  defendere  studet,  ut  cornea  pone  superiorem  pal- 
pebram sese  abdat  versus  angulum  internum;  accuratam 
igitur  incisionem  perficere  vix  potest  chirurgus,  neque 
laesiones  palpebrae  avertere.  Etiam  his  occurrere  stu- 
duit Jaeger  emendato  ad  operationem  cultro.  Hic  c 
duobus  culfris  Beerianis  constat,  quorum  alter  major 
immobilis,  alter  minor  in  interna  prioris  superficie  mo- 
veri potest.  Si  adhibetur,  minor  culter  ita  retrahitur  ut 
invicem  utriusque  superficies  sese  tegant,  acie  sursum 
versa  intraditur  ac,  quantum  fieri  potest,  per  cameram 
anteriorem  perducitur. 

Simulae  oculus  pone  palpebram  superiorem  sese 
occultare  vult,  ansa  cultri  versus  tempus  inclinata  pro- 
ducitur, apte  locatur  et,  dum  majoris  vulnus  accurate 
explentis,  leniterque  deorsum  prementis  cultri  ope  figi- 
tur oculus,  minor  profertur  et  protunditur,  ita  ut  inci- 
sio semilunaris  perficiatur  corneae. 

Cujus  cultri  contra  usum  praecipue  id  afferendum, 
quod  in  omnia  composita  atque  complicata  adduci  solet 
instrumenta,  quod  attentionem  chirurgi  agentis  nimium 
vindicant  et  postulant,  quod  vituperatione  eo  dignius 
est,  quo  tenuiora  et  subtiliora  oculi  sunt  organa.  Deinde 
autem  hoc  supersedere  potes  cultro,  et  accuratius , quum 
omnem  in  unum  figere  attentionem  liceat  instrumentum, 

. et  certius  Kcratotomia  simplici  Bceriano  cultro  institui- 
itur.  Illud  igitur  rejiciatur. 

Proposuimus  liucusque  sine  discrimine  omnia,  tum 
«ea,  quae  suadeant  hanc  methodum,  tum  ea  quae  vctent 
i ipsam.  Unde  apparet,  nimium  esse  eam  plane  rejicere, 
adhiberi  autem  nonnullis  in  casibus  posse  simul  conspi- 
tcuum  est,  ejus  enim  commoda  valdopere  elucent.  Ita- 
que mihi  liceat,  antequam  finem  huic  meo  opusculo  im- 
] ponam,  nonnulla  de  indicationibus,  quibus  haec  catara- 
ictae  operatio  reddatur  praeferenda,  addere. 

Indicata  est  methodus. 

I.  In  valde  exiguis  et  duris  cataractis. 

Ilae  enim  iridem  minus  irritant,  si  pupilla  hyoscy- 
ami infuso  amplificata  liberiorem  reddunt  transitum,  cor- 
mcae  lobus  simul  reflexui  minus  subjicitur  et  aeris  adi- 
itus  impeditur, 

H.  Si  inferioris  corneae  dimidii  exigua  tantum 
ipars  est  pellucida. 

Secta  cornea  scinper  major  minorve  remanet  cica- 
itrix,  spatium  ergo,  quod  transitui  luminis  radiorum  pa- 
tiet, denuo  addita  cicatrice  magis  imminueretur,  visus 

• ergo  valde  debilitaretur  quum  ad  alteram  methodum 

• operatio  perfecta  esset.  Sin  vero  cicatrix  superiori 
; palpebrae  jam  satis  tectae  parti  appropinquatur,  hop 

• incommodum  nullum  erit. 

III.  In  asthmate  aliisque  pectoris  molestiis,  quae 
aegrotum  in  dorsum  longius  decumbere  non  sinunt. 

In  ejusmodi  casu  vehemens  tussis  valde  timendum 
provocaret  ophthalmospasmum , unde  simul  frictio  infe- 
rioris palpebrae  juxta  vulnerum  margines  oriretur,  ita 
1 ut  concludi  non  possent,  sectione  desuper  lacta.  Se- 

eundum  nostram  methodum  vulneris  margines  propin- 
qui remanet. 

IV.  Aptissima  haec  ratio  visa  est  in  nondum 
adultis/  praesertim  puellis,  quae  deformem  oculi  macu- 
lam griseam,  cataraeta  effectam  removeri  cupiunt.  Tum 
eo  optabilius  unamquamque  deformitatem  conspicua  ci- 
catrice evitari. 

Inter  contraindicationes  referenda  sunt  haec  5 

I.  Cataracta  magna  atque  nondum  plane  matura. 

Haec  enim  nimis  infestant  iridem,  provocant  prola- 
psum ejus  aut  inflammationem  et  omnia,  quae  inde  se- 
quuntur. 

II.  In  omnibus  casibus,  quibus  nimis  sunt  in- 
quieti oculi. 

Tunc  enim  operatio  perfici  non  potest,  quia  oculus 
nunc  hic,  nunc  illic  versus  nullum  locum  pro  incisione 
cultro  praebet.  Facta  autem  incisione  periculum  oritur 
laesionis  internarum  partium. 

HI.  Bulbi  in  ox-bitam  nimis  retracti,  ac  rimae 
palpebrarum  leviter  tantum  dissectae. 

IV.  In  Lagophthalmo,  quia  tunc  palpebra  supe- 
rior nimis  irritat  vulnus. 

V.  Si  palpebra  superior  magnopere  degenerata  est. 

VITAE  CURRICULUM. 


Ego,  Aemilius  Augustus  Fridericus 
Schmidt  Berolini,  die  XXI  mensis  Maji  A. 
millesimo  octingentesimo  decimo,  patre  Ernesto 
Ludovico,  matre  Joanna,  e gente  Beyse,  natus 
euangelicae  confessioni  addictus  sum. 

Literis,  quibus  ad  studia  academica  via  pa- 
ratur, in  Gymnasio  Joacbimico  Berolinensi  per 
sexennium  et  semestre  imbutus,  et  testimonium 
maturitatis  adeptus  M.  Aprdi  A.  milesimi  octin- 
gentesimi vigesimi  septimi  inter  cives  Instituti  re- 
gii Medico  - chirurgici  Friderico-Guilclmani  recep- 
tus per  quadriennium  hisce  111.  et  Celeb.  viro- 


rum  praelectionibus  et  exercitationibus  clinicis 
interfui : 

De  philosophicis  Cei.  Wolff  scn.;  de  phy- 
sice, chemia  et  pharmacia;  111.  Hermbstaedt  et 
Cei.  Turte;  de  botanice,  toxicologia  et  historia 
naturali,  111.  Link  de  encyclopaedia  et  methodo- 
logia  medica,  de  entozoorum  historia  naturali  et 
medica,  de  anatomia  universa  et  de  anatomia  or- 
ganorum sensuum  et  foetus  humani,  et  de  phy- 
siologia nniversa  111.  Rudolphi;  de  osteologia, 
syndesmologia,  splanchnologia,  de  arte  formulas 
medicas  componendi  111.  Knape;  de  arte  cadavera 
dissecandi  111.  Knape  et  Rudolphi;  de  medicina 
forensi  Cei.  Casper;  de  physiologia  generali  et 
speciali  Cei.  Eck;  de  medicina  dentaria  Cei. 
Hesse;  de  pathologia  ^generali,  de  semiotice,  de 
therapia,  tam  generali  quam  speciali  111.  F.  Hu- 
feland;  de  pathologia  speciali  de  pathologia  et 
therapia  tam  generali  quam  speciali  morborum 
mentis  et  de  cognoscendis  et  curandis  morbis 


syphiliticis  111.  Horn;  de  macrohiotice  Perill.  C. 
W.  Hufeland ; de  materia  medica  et  de  fontibus 
medicatis  Germaniae  Ill.Osann;  de  chirurgia,  de 
ossibus  fractis  et  luxatis,  de  arte  fascias  appli- 

■ 

candi,  de  arte  obstetricia  tam  theoretica  quam 
practica,  de  akiurgia  Cei.  Klugc;  de  ophthalmia- 
trice  Cei.  Jiingken;  de  chirurgia  speciali  111.  Rust; 
disserentes  audivi.  Celsi  de  medicina  libros  Cei. 
Hccker  mihi  interpretatus  est.  Exercitationibus 
clinicis  interfui  medicis  virorum  III.  et  Cei.  Bar- 
tcls  et  Wolff  jun.;  chirurgicis  virorum  HI.  Rust 
et  de  Graefe;  ophthalmiatricis  viri  Cei.  Jiingken. 

Quo  studiorum  cursu  absoluto  medico- 
chirurgi  inferioris  munere  in  nosocomio  Caritatis 
Berolincnsi  per  novem  menses  functus  sum 
Tum  chirurgi  militaris  munera  in  nosocomiis 
castrensibus  suscepi  per  quatuor  menses. 

Jam  vero  tentaminibus,  tam  philosophico 
quam  medico,  et  examine  rigoroso  coram  gra- 


tiosa  medicorum  facultate  absolutis,  fore  spero 
ut  dissertatione  thesibusque  rite  defensis,  summi 
in  medicina  et  chirurgia  honores  mihi  conce- 
dantur. 

Quos  adeptus  medici  militaris  inferioris 
munera  in  cohorte  equitum  suscipere  jussus 


sum. 


THESES  DEFENDENDAE. 


i. 

Haemoptysin  symptoma  solum  non  morbum. 

II. 

In  curandis  ulceribus  maxime  formam 
( ac  structuram  esse  respiciendam. 

III. 

Ex  nullo  systemate  certo  emanare  ca- 
lorem animalem. 

,v.  ■ ' 

Aneurysma  verum  sanari  non  posse. 

y. 

Extractionem  cataractae  depressioni  in 
> universum  esse  praeferendam. 

VI. 

Cholerae  Asiaticae  nihil  Contagii  inesse. 

